PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. SC2008-17476/03.11.2008                                                                 dr. ing. Gheorghe Ciuhandu                 

REFERAT

	Legea nr.550 din 14 octombrie 2002 privind vânzarea spaţiilor comerciale proprietate privată a statului şi a celor de prestări servicii, aflate în administrarea consiliilor judeţene sau a consiliilor locale, precum şi a celor din patrimoniul regiilor autonome de interes local (actualizată), a stabilit cadrul juridic pentru  vânzarea spaţiilor şi a terenurilor către cumpărători.
	Art. 13 alin (1) precizează : „Terenul aferent spaţiului comercial sau de prestări de servicii se vinde o dată cu acesta, dacă este clarificată situaţia sa juridică şi dacă sunt îndeplininite condiţiile legale”.
	Art. 13 alin (2) precizează : „Terenul a cărui situaţie juridică se clarifică după data vânzării spaţiului comercial sau de prestări de servicii, va fi vândut cumpărătorului spaţiului, la cererea  acestuia”.
Terenurile proprietate privată a statului, aferente spaţiilor comerciale sau de prestări de servicii vândute în baza Legii 550/2002, nu au putut fi vândute o dată cu spaţiile deoarece nu au fost clarificate cotele părţi indivize, urmând a fi vândute proprietarilor spaţiilor după clarificarea cotelor părţi indivize ce revin spaţiilor vândute.
În ANEXĂ sunt trecute 107 poziţii, terenurile aferente spaţiilor comerciale sau de prestări de servicii fiind proprietate privată care nu intră sub incidenţa Legii nr.10/2001 imobilele fiind verificate la data vânzării spaţiilor.
	Urmare a controlului efectuat de către Camera de Conturi a Judeţului Timiş în perioada 01.05.2008-31.07.2008, s-a emis Decizia nr.34/08.07.2008 a Directorului Direcţiei de Control Financiar Ulterior, care a decis: “Aplicarea prevederilor legale privind gestionarea corectă a veniturilor din închirierea sau concesionarea terenurilor aferente spaţiilor cu altă destinaţie decât cea de locuit, vândute potrivit prevederilor Legii 550/2002, pentru care nu a fost clarificată situaţia juridică, în sensul că autoritatea locală să procedeze la întocmirea de noi contracte potrivit procedurilor legale în vigoare”. 
	Prin H.C.L.M.T. nr.14/20.07.2004 modificată prin H.C.L.M.T. nr.259/28.06.2005, H.C.L.M.T. nr.291/27.06.2006 şi H.C.L.M.T. nr.468/18.12.2007 s-a aprobat închirierea terenurilor prin întocmirea unei fişe de calcul a chiriei, pe termen de 1 an.
În şedinţa din data de 25.09.2008 a Comisiei de analiza a spaţiilor cu altă destinatie decât aceea de locuintă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiintata prin HCLMT nr.288/2005, s-a hotărât încheierea contractelor de concesiune privind terenurile proprietate privată a statului aferente spaţiilor comerciale sau de prestări de servicii, cu proprietarii spaţiilor cumpărate în baza Legii nr.550/2002.
După apariţia Legii nr.550/2002 nu a fost clarificată modalitatea de realizare a unor venituri din folosinţa terenurilor aferente spaţiilor vândute, neexistând legislaţie în acest sens.
	Având în vedere cele prezentate, 
PROPUNEM:
1. Aprobarea de către Consiliu Local al Municipiului Timişoara a unui proiect de hotărâre care să aprobe încasarea taxei pentru folosirea terenurilor, aferente spaţiilor comerciale sau de prestări de servicii vândute în baza Legii nr.550/2002, trecute în ANEXĂ.
 2. Taxa pentru folosirea terenului, aferent spaţiilor comerciale sau de prestări de servicii vândute în baza Legii nr.550/2002, va fi calculată în baza tarifului stabilit prin Hotărârea Guvernului nr.797/14.07.2005, modificată, privind categoria de impozit pe terenurile cu construcţii, amplasate în intravilan, întocmindu-se  fişă de calcul a taxei pentru folosirea terenului.
 
                                   VICEPRIMAR                                                          DIRECTOR

                                  ing. Adrian Orza                                            ec. Nicuşor Constantin Miuţ

                                                                                                           BIROU SPAŢII-TERENURI
                                                                                       
                                       AVIZAT                                                              ing. Marius Voicu
                              SERVICIU JURIDIC
                                                                                                              REFERENT DE SPEC.

                                                                                                               sing. Gheorghe Drăgoi  
                                                                                                                                                   Cod FP 53-01, ver.1